Kriannios z Élidy

Kriannios (Kriannios) bol v starovekom Grécku olympijský víťaz v behu ťažkoodencov.Pausanias, Periégésis tés Hellados, 6,17,1.

Kriannios z Élidy zvíťazil na starovekých olympijských hrách v behu ťažkoodencov. Dátum týchto hier je neznámy. Beh ťažkoodencov (hoplitodromos) zaradili do programu na 65. olympijských hrách v roku 520 pred Kr.. Prvým víťazom tejto disciplíny bol Damaretos z Héraie.Eusebios, Kronika 2,193. Hoplitodromos bol športom pre dospelých mužov, ktorí už prešli vojenským výcvikom. Súťažiaci v Olympii bežali so štítom a prilbou (bez meča) na vzdialenosť dvoch alebo štyroch stadií, t. j. 384,5 resp. 769 metrov.

Staroveký autor Pausanias zaznamenal, že socha élidskeho Kriannia stála v olympijskej Altide. Pausanias o tom uvádza: „To sú teda pamätníky, ktoré si predovšetkým zasluhujú zmienky, ak sa návštevník uberá označenou cestou. Ak by si ale chcel ísť od Leónidovej budovy k veľkému oltáru vpravo, nájdeš tieto pamätníky: je tu socha tenedského Démokrata a élidského Kriannia, tento dosiahol víťazstvo za beh v zbroji, Démokrates v zápasení mužov. Jeho sochu vytvoril milétsky Dionysikles, Krianniovu Macedónčan Lysos.". Doba Kriannia a umelcov Dionysiklea a Lysa nie je známa.

 Referencie a bibliografia 

 Pozri aj 
 Zoznam olympijských víťazov staroveku

Kategória:Víťazi starovekých olympijských hier v behu ťažkoodencov
Kategória:Starovekí športovci z Élidy